三衢道中<br>曾几<br>宋<br>梅子黄时日日晴,小溪泛尽却山行。绿阴不减来时路,添得黄鹂四五声。<br>清平乐·年年雪里<br>李清照<br>宋<br>年年雪里。常插梅花醉。挼尽梅花无好意。赢得满衣清泪。今年海角天涯。萧萧两鬓生华。看取晚来风势,故应难看梅花。<br>送马廷评知康州<br>梅尧臣<br>宋<br>南去晋康郡,风帆几千里。<br>辞家上洞庭,落叶过湘水。<br>泷吏迎使君,壶浆出蛮垒。<br>问俗言未通,观风想先喜。<br>曾非异方趣,颇与华人拟。<br>期子寄梅花,无由问行李。<br>池阳地寒梅开甚晚上元后始见疏花一夕春雪晓<br>陈文蔚<br>宋<br>千林一夜散琼瑰,莫诮亭前春后梅。<br>未入纷纷红紫队,不忍国是雪中开。<br>丙申元日五绝<br>方回<br>宋<br>案上瓶梅阅两年,添花未有买花钱。<br>东风恰似怜穷客,吹到新诗四五篇。